1 қыркүйек 2019 жыл. Алматы қаласы. Қазақ ғана емес әлемдік деңгейдегі мән-мағынасы терең сирек кездесетін ақындар санатындағы Жұмекен Нәжімеденовтың жары Нәсіп апай жер бесігіне жерленді. 82 жыл ғұмырының 62 жылын Жұмекен шаңырағымен байланыстырған, Жұмекен өлеңі мен өмірін өзінің темірқазығындай көріп, бір сәтке болсада ауытқымаған Нәсіп апай о дүние қақпасын ашты. Жұмекен ағайдың оң жағынан дәл қасынан орын алды. Жұмекен ақынмен отау құрған күннен 62 жыл 16 күн өткенде (14.08.1957 ж), екеуі қол ұстасып ерлі-зайыпты ретінде Алматыға алғашқы келген күннен (27.08.1957ж) 62 жыл 6 күн өткенде Алатаудың бөктерінен орын тиді.

Сенат депутаты Сәрсенбай Еңсегенов Нәсіп апайдың жаназа намазына қатысты, жерлеуінде топырақ салып, түскі асына барды.